stanford-oval/wikipedia huggingface dataset:
Oerlikon KD

35 mm Oerlikon-ilmatorjuntakanuuna.
Oerlikon KD on sveitsiläisen Oerlikon Contraves -yhtiön kehittämä 35 x 228 mm ilmatorjuntakanuuna. Tykkimalli on käytössä noin 30 maassa. Suomessa se tunnettiin ensin nimellä 35 ItK 58 ja 1980-luvulla tehdyn modernisoinnin jälkeen 35 Itk 88.
Tykin kehitystyö alkoi noin vuonna 1952 jolloin Oerlikon arvioi 35 mm kaliiperin olevan ihanteellinen ilmatorjuntatykin suunnittelun lähtökohdaksi. Suunnittelun perustana oli aiempi 20 mm KAA 204 Gk -kanuuna. Syntyi lukuisia prototyyppejä kuten vesijäähdytteinen Mk 352 jota muun muassa Yhdysvaltain laivasto testasi. Lopullinen versio oli Mk 323 josta kehitettiin kaksi versiota, vyösyöttöinen KDA ja viiden laukauksen siteitä käyttävä KDC. 35 ITK 88:n aseet ovat mallia KDB, joiden laukausten syöttö tapahtuu seitsemän patruunan siteistä.
Oerlikonin 35 mm ilmatorjuntakanuuna oli käytössä T-55-alustaisessa 90 Marksman -ilmatorjuntapanssarivaunussa, joka alustansa osalta korvattiin Leopard 2 alustalle 2010-luvulla. Marksman-vaunun kanuunat ovat mallia KDA.
Suomessa alkuperäinen 35 ITK 88 -tykkimalli (Oerlikon KDB) kävi läpi erittäin perusteellisen modernisoinnin 1980-luvulla. Modernisointi käsitti mm. digitaalisen Gun King -tulenjohtojärjestelmän sekä latausautomaatin. 2000-luvun alussa ase sai uuden tulenjohtotutkan.
Versiot

GDF-001 / '2 ZLA/353 MK XABA-tykkilaskin
GDF-002 esiteltiin vuonna 1980. Uudistettu Ferranti-tähtäin ja tiedonsiirto.
GDF-003 pieniä uudistuksia, kuten suojakilvet ja automaattinen aseen voitelujärjestelmä.
GDF-005 esiteltiin vuonna 1985, Gun King -tulenjohtojärjestelmä, jonka pääosat ovat: optinen tähtäin, aputähtäin, laser-etäisyysmittari, tykin käyttölaite, digitaalinen laskin, tykin ohjausjärjestelmä ja lähtönopeuden mittauslaitteet.
GDF-006 GDF-001/002/003 versioiden päivitys AHEAD-järjestelmäksi.
GDF-007 GDF-005 version päivitys AHEAD-järjestelmäksi.
AHEAD on päivitys GDF-sarjan tykkeihin, järjestelmä jossa käytetään maalin eteen ennakkopisteeseen ammuttavaa herätesytyttimellä varustettua erikoiskranaattia. Kranaatista leviää pirstaletyyppisesti 152 volframikarbidilieriötä. Järjestelmä on käytössä Kanadassa, Omanissa ja Chilessä.
Flugabwehrkanonenpanzer Gepard Gepard-ilmatorjuntavaunu (perustuu Leopard 1-panssarivaunuun).
Marksman T-55 panssarivaunun rakennettu, myöhemmin Leopard 2A4 -panssarivaunun alustalle siirretty 90 Marksman-ilmatorjuntavaunu.
Type 87 japanilainen ilmatorjuntavaunu
PZA Loara puolalainen ilmatorjuntavaunu
Type 90 kiinalaisten valmistama kopio Oerlikon KD:stä
35 Itk 88 (Suomi)

Kaksiaseinen automaattinen ilmatorjuntakanuuna
Kaliiperi 35 mm
Ammuspaino 0,55 kg
Ammuksen lähtönopeus 1 175 m/s
Suurin ampumaetäisyys ilmamaaliin noin 4 km (tulenjohtolaitteella noin 5 km)
Tulinopeus 18 (9 x 2) laukausta/s
Sivusuuntausnopeus sauvasuuntauksella 5s /360 astetta, kaukokäytöllä 3s /360 astetta
Korkeussuuntausnopeus 1,5 s /90 astetta
Tykin paino 7 250 kg ilman ampumatarvikkeita, 7 750 kg ampumatarvikkeiden kanssa
Tykin vetäjä raskas maastokuorma-auto
Suurin vetonopeus tiellä 80 km/h
Tulenjohtolaite
Laseretäisyysmittari
Voimalaite
Jaoskohtainen tulenjohtotutka
Tykin miehistö 7
Valmistusmaa Sveitsi
Ampumatarvikkeet

| NATO-nimitys | HEI-T | HEI | HEI(BF) | SAPHEI-T | FAPDS | TP-T/TP | AHEAD |
| --- | --- | --- | --- | --- | --- | --- | --- |
| Ammuspaino | 0,535 kg | 0,55 kg | 0,55 kg | 0,55 kg | 0,375 kg | 0,55 kg | 0,75 kg |
| Räjähdysainemäärä | 0,098 kg | 0,112 kg | 0,07 kg | 0,022 kg | – | – | – |
Ruutipanos: 0,33 kg
| Täydellinen laukaus | 1,565 kg | 1,58 kg | 1,58 kg | 1,552 kg | 1,44 kg | 1,58 kg | 1,78 kg |
| Lähtönopeus | 1 175 m/s | 1 175 m/s | 1 175 m/s | 1 175 m/s | 1 440 m/s | 1 175 m/s | 1 050 m/s |
Käyttäjät

Argentiina: 50+ GDF-002 yksikköä
Itävalta: 74 GDF-005 maa- ja ilmavoimilla 18 GDF-005
Bahrain: 12 GDF-005 yksikköä
Brasilia: 38 GDF-001 päivitettynä Super Fledermous FC -tutkalla
Kambodža
Kanada: 20 GDF-005 yksikköä
Chile: 24 GDF-005 yksikköä, lisäksi 30 Saksan myymää Flakpanzer Gepard -ylijäämävaunua
Kiina: lisenssikopio GDF-002 (Type 90), 150+ yksikköä varustettuna Skyguard FC -tutkalla
Kypros: 30 GDF-005 yksikköä
Ecuador: 30 GDF-003 yksikköä
Egypti: 36 GDF-003 yksikköä Skyguard-tutkalla
Suomi: 16 yksikköä. Puolustusvoimat käyttää nimitystä 35 ITK 88
Saksa: Käytössä Flakpanzer Gepard
Kreikka: 44 GDF-002 yksikköä
Iran: 92 GDF-002 yksikköä
Indonesia
Japani: noin 70 GDF-001 yksikköä, valmistanut yhteistyössä Japan Steel Works ja Mitsubishi Electric
Etelä-Korea: 18+ GDF-003 yksikköä
Kuwait: 12 GDF-005 yksikköä
Malesia: 28 GDF-003 yksikköä
Oman: 10 GDF-005 yksikköä AHEAD modifikaatiolla
Pakistan: arviolta 200 GDF-002 yksikköä
Filippiinit
Romania: 43 Flugabwehrkanonenpanzer Gepard -vaunuissa ja 72 GDF-003 yksikköä
Saudi-Arabia: 128 GDF-005 yksikköä
Singapore: 34 GDF-002 yksikköä
Etelä-Afrikka: noin 100 GDF-002 + 48 modifioitua GDF-005 yksikköä
Espanja: 92 GDF-005 yksikköä, päivitystyö 007:een vireillä..
Sveitsi: 45 GDF-005 modifioitua yksikköä (264:stä GDF-001/002 yksiköstä)
Taiwan: 24 GDF-003 yksikköä
Turkki: noin 120 GDF-002 yksikköä
Yhdistyneet arabiemiraatit: 30 GDF-005 yksikköä
Yhdistynyt kuningaskunta 15 Falklandin sodasta sotasaaliiksi saatua GDF-002 yksikköä.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.lentoposti.fi/uutiset/tehokas_marksman_ilmatorjuntajarjestelma_saa_jatkoaikaa_leopard_alustasta
35 Itk 88 esittelyssä Senaatintorilla Helsingissä.
One More Sleep

| ”One More Sleep” Leona Lewis |
| --- | --- | --- |

Singlen tiedot
 Albumilta: Christmas, With Love
 Julkaistu: 5. marraskuuta 2013
 Tekijä(t): Richard Stannard, Iain James, Jez Ashurst, Bradford Ellis, Leona Lewis
 Tuottaja(t): Stannard, Ash Howes, Lewis
 Tyylilaji: pop, joulu
 Kesto: 03.59
 Levy-yhtiö: Syco Music
Leona Lewisin muut singlet
| ”Lovebird” 2012 | ”One More Sleep” 2013 | ”Fire Under My Feet” 2015 |
Musiikkinäytteet
”One More Sleep” julkaistiin Lewisin joulualbumin singlenä. Näytteessä ote kappaleen ensimmäisestä kertosäkeestä.
Äänitiedostojen kuunteluohjeet
One More Sleep  on englantilaisen laulajan Leona Lewisin kappale, joka julkaistiin hänen neljännen studioalbuminsa Christmas, With Loven ensimmäisenä singlenä. Albumi on Lewisin ensimmäinen joulualbumi. One More Sleep tuli ladattavaksi Yhdysvalloissa 5. marraskuuta 2013. Isossa-Britanniassa kappale julkaistaan joulukuun 1. päivänä, kun taas muualla Euroopassa sen voi ostaa albumin julkaisupäivänä 29. marraskuuta.
Vastaanotto

Digital Spyn Lewis Corner antoi singlelle arvostelussa neljä tähteä viidestä. Hän kuvaili kappaletta "yhdeksi parhaista joulukappaleista musiikin lähihistoriassa". Corner jatkaa arvosteluaan kertoen, että Lewisin enkelimäinen sointi sopii täydellisesti hyväntahtoisuuden aikaan. Hän päättää arvionsa toteamalla, että One More Sleepilla on hyvät mahdollisuudet päästä joulun klassikoiden joukkoon.
Musiikkivideo

Video julkaistiin Youtubessa lauantaina 30. marraskuuta. 16. marraskuuta 2013 Leona Lewisin Vevo-Youtubekanavalla julkaistiin esimakua siitä. Videolla Lewis viettää joulua perheensä ja ystäviensä kanssa.
Paliepiai

Kylän sijainti kartalla
Paliepiai on kylä Raseiniain kunnallispiirissä, Kaunasin läänissä, läntisessä Liettuassa. Vuonna 2001 kylässä asui 518 asukasta.
Närpiön lähetysseurakunta

| Närpiön lähetysseurakunta> Missionskyrkan i Närpes |
| --- | --- |
 Närpiön lähetysseurakunta syyskuussa 2023.
Suuntautuminen:  vapaakirkollisuus
Kirkkokunta:  Missionskyrkan i Finland
Pääkirkko:  Smedjevägen 1 64200 Närpiö
Aiheesta muualla
Sivusto
Infobox OKNimi-testi OK: 
Närpiön lähetysseurakunta sijaitsee Närpiön keskustan tuntumassa.
Närpiön vapaaseurakunta (ruots. Missionskyrkan i Närpes, aik. Närpes friförsamling ja Närpes Brödraförsamling) on närpiöläinen vapaaseurakunta. Närpiön vapaaseurakunta kuuluu Missionskyrkan i Finland -kirkkokuntaan. Seurakunnan toimitilat sijaitsevat Närpiössä Smedjevägenillä.
Historia

Vapaakirkollisuus sai jalansijaa muun muassa vöyriläisen Mårten Granbergin toiminnassa Närpiössä. Granberg työskenteli 1874 Ruotsisssa Gävlen seudulla ja osallistui P. P. Waldenströmin herätykseen. Granberg palasi Suomeen 1877 ja aloitti saarnaamisen Ylimarkussa vapaakirkollisten näkemysten mukaisesti. Myöhemmin Granbergia auttoivat Lars Öhman ja myöhemmin baptisti Erik Jansson.
Granbergin liike herätti hämmennystä uusilla toimintatavoillaan ja yleiseen pappeuteen viitaten kastekäytännöt vaihtelivat. Närpiöläinen Josef Mattsson Spelman kastoi ensimmäisenä vapaakirkollisuuden nimissä lokakuussa 1881 ja hänestä tuli myös vapaakirkollisuuden ensimmäinen saarnaaja. Närpiössä vieraili myös useita ruotsalaisia matkasaarnaajia. Mattsson Spelmanin serkku ja Frank Mangsin setä Matts Josefsson liittyi Närpiön vapaaherätykseen vuonna 1879. Josefsson yhdisti raittiusajatuksen evankeliointiin ja perusti Närpiön raittiusyhdistyksen. Josefssonista tuli myöhemmin lähetysyhdistyksen johtaja.
Seurakunta rakensi vähitellen ns. lähetystaloja muutamiin Närpiön kyliin sekä Ylimarkkuun ja Pirttikylään. Myös Kaskinen järjestettiin toiminnan piiriin ja liikkeen toiminta keskittyi lähetystaloon, joka viimeksi toimi osoitteessa Aleksanterinkatu 46.
Saarnaajat ja johtajat

1881–1883: Josef Mattson Spelmans
1883–1897: Matts Josefsson
1897–1906: Otto Håkans
1906: Gustaf Näsman
1909: Oskar Andersson
1910: Jonas Andersson
1911: Th. Sundström
1922–1924: E. Lindén
1926–1928: Sigfrid Winberg
1928–1931: Folke Johansson
1931–1938: E. J. Sjöwall
1940: John Lundberg
1941–1943: Hjalmar Toivonen
1943–1945: John Lundberg
1945–1949: Frans Höglund
1950–1952: Börje Nissfolk
1954–1961: Bertel Österlund
1964–1972: Curt Sandvik
Palikkala

| Palikkala |
| --- | --- |
 Palikkala
 Koordinaatit: 60°46.454′N, 23°21.563′E 
Valtio:  Suomi
Maakunta:  Kanta-Häme
Kunta:  Ypäjä
Hallinto:  
 – Asutustyyppi:  kylä
Infobox OKVirheellinen NIMI-arvo: 
Valtatietä 10 Palikkalassa Ypäjällä kesäkuussa 2011.
Ypäjän kylät 1927:
1. Ypäjä, 2. Perttula, 3. Kartano, 4. Varsanoja, 5. Manninen, 6. Levä, 7. Palikkala.
Palikkala on kylä Ypäjällä Loimijoen eteläpuolella. Se rajoittuu idässä Jokioisten kuntaan ja etelässä Someron kaupunkiin. Kylän alueella kulkee Turusta Hämeenlinnaan vievä valtatie 10. Kulmakuntia Palikkalan alueella ovat Hyrsynkulma, Kottaanoja, Vähäsuo. Palikkalassa ja Hyrsynkulmalla on aiemmin ollut toiminnassa kansakoulu.
Ony

Ony (oik. Antonio Martos Ortiz, s. 19. helmikuuta 1981 Valencia, Espanja) on espanjalainen laulaja ja yksi D'NASH-yhtyeen jäsenistä. Hän on julkaissut yhden sooloalbumin nimellä Balhen. Laulajanuransa lisäksi hän on esiintynyt muun muassa musikaaleissa ja elokuvassa 20 centímetros.
Diskografia > Albumit

Balhen: 13-06 (2003)
NASH: Capaz de Todo (2006)
Aiheesta muualla

Profiili D'NASH-yhtyeen virallisilla kotisivuilla (Arkistoitu – Internet Archive) (espanjaksi)
Pasi Hirvonen (kirjailija)

Pasi Hirvonen (s. 1970 Polvijärvi) on suomalainen kirjailija. Hän on kirjoittanut mm. seuraavat teokset: Mies sinulle, Luudaksen sinfonia C-molli, Mies joka rakasti liikaa, Iljan kivet, Sinisen rakastelun yöt ovat taivaan ja helvetin väliltä, Joenneidon kuolema, Mies ja linnut.
Aiheesta muualla

kirjailijamatrikkeli (Arkistoitu – Internet Archive)
Pasi Hirvonen Kirjasampo.fi:ssä
Otamo

Otamo (ruots. Åtamo) on kylä, joka sijaitsee Sysmän pitäjässä Päijät-Hämeen maakunnassa. Otamon sijainti on kunnan keskiosassa Sysmän kirkokylän ja Virtaan välissä. Kylän lävitse kulkee Vääksyn maantie. Aluetta ympäröivät järvet, kuten Majutvesi ja Alavehkajärvi. Lännessä kylä rajautuu Majutveteen. Nuoramoisjärven rannalla sijaitsee erillinen osa-alue Otamon kylää.
Maantiede

Otamon vanhat tilakeskukset sijaitsevat pääosin maantien varrella. Avoin viljelymaisema yhdistää Vehkajärven lähistöllä hyvin säilyneitä tilakeskuksia, jotka muodostavat valtakunnallisesti arvokkaan kulttuuriympäristön. Kylän eteläosassa Asikkalaan johtavan maantien varrella sijaitsee Otamon hautausmaa siunauskappeleineen. Nuoramoisiin ja Heinolaan johtavan tien risteyksessä on maamerkkinä Korvenrannan pihapiiri. Erillisessä kylän osassa Nuoramoisjärven rannalla sijaitsee Eskolan tilakeskus viljelymaiseman keskellä.
Otamossa on 1500-luvulta vahva kartano- ja talonpoikaiskulttuuri, alueella sijaitsee useita Museoviraston luokittelemia kulttuuriympäristön kohteita.[lähde? ] Keskiajalta lähtien asutus on Otamossa keskittynyt maanviljelykseen, metsästykseen ja kalastukseen. Alueen sijainnilta vesistöjen ovat turvanneet lähiasutusten elinkeinoa.selvennä Alue on toiminut ainakenen mukaan? vahvasti hämäläisten eränkävijöiden retkeily- ja metsästysalueena.
Historia

Otamo mainitaan keskiaikaisessa lähteissä ensimmäisen kerran 1430. Kylästä on käytetty myös nimeä Kollarila ja Huitila. Vanhaan Otamoon kuului myös Skinnarilan kylä. Otamossa oli vuoteen 1539 mennessä neljä taloa kummassakin osassa.
Vuonna 1634 Otamon tilamäärä oli puolittunut. Isojaon aikaan Otamon kylän kantataloja olivat Variksen sotilasvirkatalo, Keksilä ja Brunilan säteritila, joka jakaantui neljään osaan. Vanha kylätontti sijaitsi kylän pohjoisosassa Huitilanjoen varrella. Matariston tilakeskus sijaitsi jo 1800-luvun alkupuolella nykyisellä paikallaan Ala-Vehkajärven rannalla.
Paul Henrik Edelheim

Paul Henrik Krogius, aateloituna vuodesta 1817 Edelheim (5. maaliskuuta 1801 Porvoo – 24. kesäkuuta 1855 Helsinki) oli suomalainen senaattori ja valtioneuvos.
Edelheimin vanhemmat olivat senaattori Fredrik Vilhelm Krogius, aateloituna vuodesta 1817 Edelheim (1770–1833) ja hänen ensimmäinen puolisonsa Anna Maria Franzén. Hän pääsi ylioppilaaksi 1815 ja valmistui Turun akatemiasta filosofian kandidaatiksi ja maisteriksi 1819 sekä molempien oikeuksien kandidaatiksi 1823. Myöhemmin hän valmistui vielä molempien oikeuksien tohtoriksi 1840.
Edelheim oli Suomen senaatin oikeusosastolla ylimääräisenä kopistina 1824–1826, prokuraattorintoimituskunnan kopistina 1826–1827, oikeusosastolla kopistina 1827–1832, kanslistina 1832–1837, protokollasihteerinä 1837–1841 ja esittelijäsihteerinä 1841–1844. Hän oli samalla sotaviskaalina Suomen ylisotaoikeudessa 1826–1831 ja 1837–1849. Edelheim oli Suomen senaatin oikeusosastolla senaattorina 1844–1855 ja samalla hän oli tie- ja vesikulkulaitosjohtokunnan jäsen vuodesta 1845. Hän sai valtioneuvoksen arvon 1854.
Edelheim oli naimisissa 1844–1854 serkkunsa Emilia Kristina af Brunérin (k. 1854) kanssa jonka isä oli Oulun laamannikunnan laamanni Jonas Brunér, aateloituna vuodesta 1840 af Brunér (1777–1848). Heidän lapsiaan olivat insinööri Frans Edvard Edelheim ja toimittaja, kirjailija Anna Edelheim sekä varatuomari, valtiopäivämies Paul Wilhelm Jonas Edelheim.
Pali się

|  Pali się |
| --- | --- |
 Tulia esittämässä kappaletta ensimmäisen semifinaalin kenraaliharjoituksessa.
Kappaleen tiedot
Esittäjä(t):  Tulia
Levy-yhtiö:  Universal Music Polska
Kesto:  2:46
Tyylilaji:  folk
Julkaistu:  8. maaliskuuta 2019
Säveltäjä(t):  Nadia Dalin
Sanoittaja(t):  Sonia Krasny Allan Rich Jud Friedmann
Euroviisutiedot
Vuosi:  2019
Maa:  Puola
Kieli:  puola, englanti
Sijoitus semifinaalissa:  11.
Pisteet semifinaalissa:  120
Video:  videolinkki
Pali się on puolalaisen yhtyeen Tulian esittämä kappale, jolla he edustivat Puolaa vuoden 2019 Eurovision laulukilpailussa.
Kappale kilpaili Euroviisujen ensimmäisessä semifinaalissa, jossa se sijoittui yhdenneksitoista ja karsiutui finaalista.
Orleansin piirikunta (Vermont)

Orleansin piirikunta (engl. Orleans County) on Yhdysvaltojen Vermontin osavaltiossa sijaitseva piirikunta. Sen väkiluku oli 27 037 vuonna 2019. Piirikunnan hallintokeskus on Newportin kaupunki. Piirikunta perustettiin vuonna 1799.
Aiheesta muualla

Kuvia tai muita tiedostoja aiheesta Orleansin piirikunta (Vermont) Wikimedia Commonsissa
Orleansin territorio

| Orleansin territorio Territory of Orleans> 1804–1812 |
| --- | --- |
  
Valtiomuoto:  Yhdysvaltain territorio
osa :  Yhdysvallat
Historia:  
– Perustettu:  1. lokakuuta 1804
– Osavaltioksi:  30. huhtikuuta 1812
Edeltäjä:   Louisianan osto  Länsi-Floridan tasavalta
Seuraaja:   Louisiana
Orleansin territorio (engl. Territory of Orleans) oli Yhdysvaltain territorio, joka perustettiin 1. lokakuuta 1804 ja lakkautettiin 30. huhtikuuta 1812, jolloin territoriosta tuli Louisianan osavaltio. William C. C. Claiborne toimi territorion kuvernöörinä.
Aiheesta muualla

Orleansin territorion ministerit (englanniksi)
One More Light (kappale)

| ”One More Light” Linkin Park |
| --- | --- | --- |

Steve Aokin Chester Forever -remixversion kansikuva
Singlen tiedot
 Albumilta: One More Light
 Julkaistu: 3. lokakuuta 2017
 Formaatti: digitaalinen lataus
 Tuottaja(t): Mike Shinoda, Brad Delson, Emily Wright
 Tyylilaji: soft rock, ambient
 Kesto: 04.15
 Levy-yhtiö: Warner Bros. Records
Linkin Parkin muut singlet
| ”Talking to Myself” 2017 | ”One More Light” 2017 | ”Sorry for Now” 2017 |
One More Light on yhdysvaltalaisen rockyhtyeen Linkin Parkin kappale, joka julkaistiin 3. lokakuuta 2017. Kappale on esillä heidän seitsemännellä studioalbumillaan One More Light. Kappaleeseen tehty virallinen musiikkivideo julkaistiin 19. syyskuuta 2017.
Kappaleet

Digitaalinen single – remix
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | One More Light (Chester Forever Steve Aoki Remix)  | 4.10 |  |  |  |  |  |  |  |
Kokoonpano

Chester Bennington – laulu
Mike Shinoda – koskettimet, piano, tuotanto, taustalaulu
Brad Delson – kitara, tuotanto
Dave "Phoenix" Farrell, bassokitara
One More Night

| ”One More Night” Maroon 5 |
| --- | --- | --- |

Singlen tiedot
 Albumilta: Overexposed
 Äänitetty : 2012
 Julkaistu: 18. kesäkuuta 2012
 Tekijä(t): Adam Levine, Shellback, Max Martin, Savan Kotecha
 Tuottaja(t): Shellback, Max Martin
 Tyylilaji: pop
 Kesto: 03.39
 Levy-yhtiö: A&M Octone Records
Maroon 5:n muut singlet
| ”Payphone” 2012 | ”One More Night” 2012 | ”Daylight” 2012 |
One More Night on yhdysvaltalaisen popyhtye Maroon 5:n kappale, joka julkaistiin toisena singlenä yhtyeen neljänneltä studioalbumilta Overexposed kesäkuussa 2012.
Kappaleen on kirjoittanut Adam Levine, Shellback, Max Martin ja Savan Kotecha. Shellback ja Martin vastaavat myös tuotannosta. ”One More Night” ylsi kotimaassaan Billboard Hot 100 -listan kärkeen. Se oli Maroon 5:n kolmas listaykkönen Yhdysvalloissa.
Kappaleet > Digitaalinen lataus

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottaja | Kesto |  |  |  |  |  |
| 1. | One More Night | Levine, Martin, Shellback, Kotecha | Martin, Shellback | 3.39 |  |  |  |  |  |
|  |  |  |  | 3.39 |  |  |  |  |  |
Kokoonpano

Adam Levine – laulu
James Valentine – kitara, taustalaulu, koskettimet
Mickey Madden – basso
Matt Flynn – rummut
PJ Morton – koskettimet
Peberholm

Peberholm
Kuvassa Juutinrauman ylittävä silta. Peberholm on saari kuvassa keskellä, jolla moottoritie laskeutuu tunneliin.
| --- | --- |
Sijainti:  Tårnby Pääkaupunkialue Tanska
Vesialue:  Juutinrauma
Merialue:  Itämeri
Pinta-ala:  1,3 km²
muokkaa - muokkaa wikitekstiä - muokkaa Wikidataa
Peberholm (ruots. Pepparholm) on keinotekoinen saari Juutinraumassa Tanskan ja Ruotsin välissä. Se sijaitsee Tanskan aluevesillä Saltholmin saaren eteläpuolella Kööpenhaminan lähellä. Keinosaari rakennettiin, sillä Tanskan ja Ruotsin välisen tie- ja ratayhteyden vetämistä Saltholmin saaren kautta vastustettiin luontoarvoihin vedoten. Saaren kohdalla korkealla sillalla kulkevat väylät laskeutuvat tunneliin, koska muutoin ne olisivat Kastrupin lentoasemalta nousevien lentokoneiden tiellä.
Peberholmin rakentamiseen käytettiin Juutinrauman pohjasta otettua maa-ainesta.
Nimi Peberholm tarkoittaa "pippurisaarta", ja se on nimetty läheisen Saltholmin ("Suolasaari") pariksi.
Pecetto

Pecetto voi tarkoittaa ainakin seuraavia:
Pecetto di Valenza, kunta Italiassa Piemonten alueella olevassa Alessandrian maakunnassa
Pecetto Torinese, kunta Italiassa Piemonten alueella olevassa Torinon metropolikaupungissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pecetto”, voi hakea sivunnimihaulla, laajalla sivunnimihaulla tai tekstihaulla.
On elon retki näin

On elon retki näin – Toivo Kärjen sota-ajan musiikkia  on kahden albumin kokonaisuus, jonka julkaisi VL-Musiikki vuonna 2010. Mukana on Toivo Kärjen vuosina 1939–1945 säveltämää musiikkia.
Solisteina toimivat Saija Varjus Tervakoskelta, Raimo Salo Kyyjärveltä, Mia Leivo Ylöjärveltä, Kaija Pietilä Sastamalasta ja Erkki Räsänen Kaavilta. Säestävänä orkesterina on Ilmavoimien Big Band kapellimestarinaan musiikkimajuri Tomi Väisänen Jyväskylästä.   Sovitukset tekivät Pasi-Heikki Mikkola, Teppo Koski, Timo Hytönen ja Tomi Väisänen. Levyyn liittyi samana vuonna myös seitsemän konsertin kiertue, jolla juontajana toimi Heikki Kahila.    Konserttijulisteen ja levyjen kannet suunnitteli Jaakko Kärki.
Albumiprojektin tausta

Toivo Kärki taisteli molemmat sodat rintamajoukoissa tykistöupseerina, talvisodan Kannaksella, jatkosodan Syvärillä. Välirauhan aikana 1940 sekä asemasotavaiheessa 1942-1944 hän sävelsi ja sovitti hyvin ahkerasti. Tuotteita levytettiinkin paljon Kristall-, Columbia- ja Isku-merkeille  , mutta ne eivät saavuttaneet suuren yleisön suosiota ja ovat jääneet asiantuntijoillekin enimmäkseen tuntemattomiksi. Tämän lisäksi kaksi suurta sävellyserää vuosina 1943 ja 1944 jäivät aikanaan tyystin levyttämättä. Valmiit nuotit sanoineen olivat kuitenkin tallella kahdessa mustakantisessa muistikirjassa. Kaikkiaan Kärjeltä jäi noin 120 sota-ajan (mukaanlukien välirauha) kappaletta, joista tuoreeltaan levytettiin noin 70.
Syksyllä 1999 seinäjokelainen Lasse Lintala oli yhteydessä Toivo Kärjen poikaan ja jäämistön haltijaan, suomalaisen iskelmämusiikin tutkija Kalervo Kärkeen. Tämä kertoi runsaasta täysin  tuntemattomasta sota-ajan materiaalista. Lintala ehdotti, että kappaleita ruvettaisiin esittämään Kiuruvedellä äskettäin käynnistyneessä Vihreät Niityt -tapahtumassa. Sen vetäjä Reijo Glad syttyi ajatukselle heti, jo kesällä 2000 aloitettiin, ja prosessi jatkui 13 vuoden ajan (tapahtuman nimi muuttui välillä), niin että suurin osa mustakantisten muistikirjojen kappaleista tuli ensiesitetyiksi Kiuruvedellä.
Kesällä 2005 Raimo Salo tapasi Kalervo Kärjen Hämeenlinnan Toivo Kärki -konsertissa, kuuli kyseisestä materiaalista ja kiinnostui siitä. Kului jokunen vuosi, ja syntyi idea tehdä levy. Salo tunsi henkilöitä, joilla oli kiinnostusta tuollaiseen ei-trendikkääseen musiikkiin, ja projekti sai nopeasti ilmaa siipien alle. Kappaleet tuntenut Kalervo Kärki valitsi aineiston, mukaan tulivat kaikki kuusi jokseenkin tunnettua kappaletta, useita vuosina 1940-1944 levytettyjä harvinaisuuksia sekä useita  aiemmin levyttämättömiä kappaleita, jotka oli testattu Kiuruvedellä. Kaikkiaan kappaleita kertyi 37, kahden cd:n verran. Enemmänkin olisi ollut tarjolla, mutta raja tuli vastaan. Olisi ollut hyvä ratkaisu tehdä kaksois-cd, mutta tuottaja päätyi kahteen erilliseen albumiin.
Kappaleet

*:llä merkityt ovat aiemmin levyttämättömiä
(*):llä merkityt ovat aiemmin kokonaisina levyttämättömiä